b'\n_START_ARTICLE_\nTony Longo\n_START_PARAGRAPH_\nTony Longo (19. elokuuta 1961 \xe2\x80\x93 21. kes\xc3\xa4kuuta 2015) oli yhdysvaltalainen n\xc3\xa4yttelij\xc3\xa4, joka n\xc3\xa4ytteli monissa televisiosarjoissa, esimerkiksi Tunteita ja tuoksuja, Laverne & Shirley, Simon & Simon, Alice, Perfect Strangers, Sydney ja Monk. H\xc3\xa4n on n\xc3\xa4ytellyt my\xc3\xb6s elokuvissa Syntt\xc3\xa4rit, Mulholland Drive, Kodittomat koirat ja ison j\xc3\xa4ljen arvoitus, Viimeinen partiopoika, vuoden 1994 versiossa elokuvasta Enkelit, Eraser \xe2\x80\x93 suojelija, Commando \xe2\x80\x93 kotien puolesta ja Kiviset ja Soraset: Viva Rock Vegas._NEWLINE_Kookkaana miehen\xc3\xa4 Longo valittiin usein rooleihin, joissa edellytettiin pituutta ja v\xc3\xa4h\xc3\xa4-\xc3\xa4lyisyytt\xc3\xa4, kuten Mad Dog 1980-luvun komediassa 1st\xc2\xa0&\xc2\xa0Ten, jossa h\xc3\xa4n esitti tukimiest\xc3\xa4 kuvitteellisessa jalkapallojoukkueessa California Bulls. Mad Dogin rinnalla oli tukimiehen\xc3\xa4 Dr. Death, jota n\xc3\xa4yttelij\xc3\xa4 Donald Gibb, joka on urallaan n\xc3\xa4ytellyt samanlaisia rooleja kuin Longo._NEWLINE_Longo kuoli nukkuessaan kotonaan Kaliforniassa 53-vuotiaana.'